|  |  |  |  |  |
| --- | --- | --- | --- | --- |
| **RED.BR.** | **PREDSTAVNIK ZAINTERESIRANE JAVNOSTI** | **PRIMJEDBA /KOMENTAR** | **STATUS ODGOVORA** | **OBRAZLOŽENJE** |
| 1. | DUBRAVKO GOLUBIĆ, gradski vijećnik | Primjedba na čl. 8. prema kojoj škole mogu prostor i opremu dati u zakup na vrijeme određeno odlukom Školskog odbora, a najduže do 5 godina. Predlagatelj smatra da se radi o vrijednoj imovini u vlasništvu škola, odnosno njihova osnivača, a da Školski odbori nisu kompetentni ni ovlašteni davati takvu imovinu u dugoročni najam, nego najduže do kraja tekuće pedagoške godine. Po Statutu Grada (čl 34.) Gradsko vijeće je ovlašteno za donošenje takvih odluka. | Nije prihvaćena | Člankom 6. st. 8. Zakona o zakupu i kupoprodaji poslovnoga prostora (''Narodne novine'' broj 125/11, 64/15 i 112/18) određeno je da će se uvjeti i postupak natječaja za davanje u zakup poslovnih prostora u vlasništvu jedinice lokalne samouprave odrediti u skladu s odlukom gradskog ili općinskog vijeća.Člankom 57. Zakona o ustanovama (NN 76/1993, 29/1997, 47/1999, 35/2008) propisano je da sredstva za rad koja su pribavljena od osnivača ustanove, stečena pružanjem usluga i prodajom proizvoda ili su pribavljena iz drugih izvora čine imovinu ustanove. Člankom 58. također je propisano da ustanova ne može bez suglasnosti osnivača ustanove, odnosno tijela kojeg je on odredio, steći, opteretiti ili otuđiti nekretninu i drugu imovinu čija je vrijednost veća od vrijednosti utvrđene aktom o osnivanju ili statutom ustanove.Člankom 35. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17 – u daljnjem tekstu: ZV) propisano je da ovlasti za raspolaganje, upravljanje i korištenje stvarima u vlasništvu jedinica lokalne i područne (regionalne) samouprave imaju tijela jedinica lokalne i područne (regionalne) samouprave određena propisom o ustrojstvu lokalne i područne (regionalne) samouprave, osim ako posebnim zakonom nije drukčije određeno. Na pravo vlasništva jedinica lokalne samouprave i jedinica područne (regionalne) samouprave na odgovarajući će se način primjenjivati pravila o vlasništvu Republike Hrvatske, ako nije što drugo određeno zakonom, niti proizlazi iz naravi tih osoba. Isto vrijedi i za pravo vlasništva ustanova, te s njima izjednačenih pravnih osoba.Primjedba je neosnovana jer je maksimalno trajanje zakupa prostora usklađeno sa Zakonom o zakupu i kupoprodaji poslovnoga prostora i Odlukom Gradskog vijeća Grada Karlovca o **z**akupu i kupoprodaji poslovnog prostora u vlasništvu Grada Karlovca (GGK 10/19), a kod davanja u zakup se ne radi o otuđenju imovine čija je vrijednost veća od vrijednosti utvrđene aktom o osnivanju ili statutom ustanove.Na temelju čl. 6. Zakona o zakupu i kupoprodaji poslovnoga prostora i čl. 34. i 97. Statuta Grada Karlovca Gradsko vijeće upravo ovom Odlukom usklađuje postojeće odredbe sa važećim zakonskim odredbama, te utvrđuje uvjete, ovlasti, procedure i kriterije za postupke koji do sada nisu bili posebno normirani.  |
| 2. | ŽELJKA ŠKOT, ravnateljica OŠ Grabrik | Predlagateljica smatra da je dobro da se pristupilo korekcijama akta, ali da će se pojaviti problem u trenutku kada se zbog humanitarnih aktivnosti koje nisu planirane godišnjim kalendarom moraju otkazati već dogovorene grupe građana rekreativaca koji imaju zaključen ugovor.U čl. 6. i 7. predlaže da se cijena zakupa male dvorane pri OŠ Grabrik za potrebe treninga ili rekreacije građana povisi na 80 kuna jer smatra da je cijena od 40 kuna preniska (režije tog prostora u zimskom period premašuju 40 kuna po satu). Također predlaže povećanje cijene klasične učionice na 70 kuna po satu bez obzira radi li se o teoretskoj upotrebi – edukaciji osoba ili davanju udrugama za izvođenje aktivnosti, radionica i sl. | nije prihvaćeno | U ugovoru o zakupu ili privremenom korištenju može se posebno ugovoriti iznimke od korištenja utvrđenih termina.Visine zakupnina ostale su na razini kao u dosadašnjoj Odluci s ciljem da se ne stvaraju dodatne obveze korisnicima prostora. |